Potrivit cercetărilor desfăşurate de poliţiştii vasluieni, bărbatul s-a accidentat cu un cuţit de bucătărie, care i-a străpuns pieptul, perforându-i un plămân, leziunea fiindu-i fatală, scrie Mediafax.ro.

În fapt, vasluianul de 43 de ani se certa cu soţia în casă când, la un moment dat, a încercat să o lovească cu un cuţit de bucătărie. Pe fondul stării de ebrietate în care se afla, bărbatul s-a dezechilibrat spre soţia sa, numai că femeia, din instinctul de autoapărare, susţin anchetatorii, l-a împins pe acesta. Vasluianul a căzut mai întâi peste marginea unui pat, iar apoi a venit cu pieptul în vârful lamei de cuţit, provocându-şi o rană puternică.

Soţia s-a speriat şi a sunat la numărul de urgenţă 112, solicitând o ambulanţă.

Echipajul medical l-a găsit pe bărbat în stop cardio-respirator şi, în ciuda manevrelor de resuscitare, nu l-a mai putut salva.